**Projektas**

**Nauja redakcija**

|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL BENDRUOMENĖS PROJEKTO PATVIRTINIMO**2021 m. rugsėjo d. Nr.Ukmergė |
|  |
|  |

Vadovaudamasi Ukmergės rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos ir finansavimo tvarkos aprašo, **patvirtinto Ukmergės rajono savivaldybės tarybos 2020 m. gruodžio 21 d. sprendimu Nr. 7-285,** 26 punktu, Ukmergės rajono savivaldybės taryba  nusprendžia:

1. Patvirtinti Šventupės bendruomenės projektą „Krepšinio aikštelės dangos atnaujinimas“.

2. Pavesti Ukmergės rajono savivaldybės administracijai įgyvendinti atranką laimėjusį projektą iš savivaldybės biudžete patvirtintų asignavimų.

Savivaldybės meras

Projektą parengė

Strateginio planavimo, investicijų

ir verslo plėtros skyriaus vedėja Inga Pračkailė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL BENDRUOMENĖS PROJEKTO PATVIRTINIMO“**

**AIŠKINAMASIS RAŠTAS**

2021 m. rugsėjo d.

Ukmergė

1. **Sprendimo projekto rengimo pagrindas.**

Ukmergės rajono savivaldybės tarybos 2020 m. gruodžio 21 d. sprendimas Nr. 7-285 „Dėl Ukmergės rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos ir finansavimo tvarkos aprašo patvirtinimo.

1. **Sprendimo projekto tikslas ir esmė.**

2020 m. gruodžio 21 d. Ukmergės rajono savivaldybės tarybai patvirtinus Bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos ir finansavimo tvarkos aprašą ir šių metų savivaldybės biudžete Viešųjų erdvių atnaujinimo programoje šiam tikslui numačius skirti 20 tūkst. eurų, buvo paskelbtas kvietimas teikti pasiūlymus.

Iš viso buvo pasiūlytos 6 idėjos. Jas vertino Ukmergės rajono savivaldybės mero potvarkiu sudaryta konsultacinė darbo grupė. Du gyventojų pasiūlymai, neatitikę bendruomenės iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašo reikalavimų, buvo atmesti.

Buvo gauti 643 ukmergiškių balsai (apklausos rezultatai, prieš patikrinimą pagal tvarkos aprašo nuostatas). Iš 4-ių balsavimui atrinktų iniciatyvų daugiausia Ukmergės rajono gyventojų simpatijų pelnė  **Šventupės bendruomenės projektas „Nauja krepšinio aikštelės danga“**. Šio projekto tikslas – atnaujinti Šventupės kaime esančios (asfaltuotos) krepšinio aikštelės dangą, nes ji susidėvėjusi ir ją būtina keisti. Tikimasi, kad krepšinio aikštelės įrengimas prisidės prie bendruomenės sutelkimo ir paskatins jaunimo užimtumą bei fizinį aktyvumą.

Už tai, kad rajono biudžeto lėšomis būtų įgyvendinta būtent ši, pačių gyventojų pateikta, iniciatyva balsavo 329 rajono gyventojai (rezultatas, po patikrinimo pagal tvarkos aprašo nuostatas), t. y. dauguma visų balsavusiųjų. Pagal Ukmergės rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos ir finansavimo tvarkos aprašo nuostatas, savivaldybės administracija įgyvendina daugiausiai, bet ne mažiau kaip 300 rajono gyventojų balsų gavusį ir savivaldybės tarybos patvirtintą projektą. Kiti pateikti projektai nesurinko daugiau nei 300 balsų. Suskaičiavus balsavimo rezultatus, antroji vieta atiteko projektui „Žydinti Vienuolyno gatvė“, trečioji - projektui „Skambanti Ukmergė“, o ketvirtoji  - projektui „Po skambančiu ąžuolu“.

1. **Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.
2. **Sprendimui įgyvendinti reikalingos lėšos, galimi finansavimo šaltiniai:** nenumatomi.
3. **Priėmus sprendimą laukiami rezultatai, galimos pasekmės:**

Patvirtintas ir įgyvendintas **Šventupės bendruomenės projektas „Nauja krepšinio aikštelės danga“.**

1. **Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):** nereikalingi**.**
2. **Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** neatliekamas.
3. **Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** neatliekamas.

**Sekretoriatas priimtą sprendimą pateikia:** Strateginio planavimo, investicijų ir verslo plėtros skyriui.

1. **Aiškinamojo rašto priedai:** nėra.

Strateginio planavimo, investicijų

ir verslo plėtros skyriaus vedėja Inga Pračkailė